Tɛedda seg tmazirt, ur tewhim ara mi tufa ṭṭaq yeldi. Ad tdegger kan akerṭun yeččuren d idlisen,ad d-taf iman-is deg umesri. Temdel-it-id wer ma tga lḥess, ɛla ɣila kan yebda wul-is la iḥebbek yerna mliḥ, truḥ ɣer texxamt n wucaf, tbeddel iceṭṭiḍen, syen tekcem ɣer texxamt. Tuẓ ɣer ṭṭaq tsig ɣer beṛṛa. Llan lɛeskaṛ deg ubrid. Cwi kan tesɛa zher imi ur d-tɛeddi ara seg tewwurt tagejdant, teẓẓel ɣef umeṭraḥ-is. Tedɛa-asen i watmaten-is yettjhaden, ur d-ɣellin ara deg-sen. Lgerra, iḍul umecwaṛ-is akken ad tefru. Tamurt teḥwaǧ arraw-is akken ad teṛṛeẓ azaglu n umnekcam.